
Rezoluţia comună 169, adoptată în Camera Reprezentanţilor 

Dl. Ghilman, în nume propriu şi dl. Mica au prezentat următoarea Rezoluţie comună care a fost dezbătută de Comisia pentru Relaţii Internaţionale.

Rezoluţia comună cu privire la politica SUA faţă de România 

Rezoluţie a Camerei Reprezentanţilor (cu aprobarea Senatului)

Sectiunea 1. Constatări

Congresul constată următoarele:

1. România a negociat, convenit şi ratificat un important tratat bilateral cu ţara vecină, Ungaria, prin care sunt recunoscute frontierele celor două ţări şi sunt incluse prevederi referitoare la protecţia drepturilor civile ale cetăţenilor care fac parte din minorităţile naţionale.

2. Romania a negociat, a convenit şi ratificat un important tratat bilateral cu ţara vecină, Ucraina, prin care sunt recunoscute frontierele celor două ţări.

3. Schimbările determinate de alegerile din noiembrie 1996 la nivelul conducerii României au fost primele transformări înfăptuite în timpul unui sistem politic democratic din 1937 până în prezent.

4. România a fost prima ţară care a aderat la Parteneriatul pentru Pace în cadrul NATO, în ianuarie 1994; România a fost un participant activ la acest program, a devenit membră a Consiliului NATO pentru Parteneriat Euro-Atlantic; de asemenea şi-a afirmat opţiunea fermă pentru aderarea la NATO şi la Uniunea Europeană.

5. Guvernul României a depus eforturi pentru a asigura controlul civil asupra forţelor armate şi a demarat implementarea reformei militare prin reducerea efectivelor militare, reorganizarea ierarhiilor militare şi adoptarea unor tactici militare compatibile cu cele ale NATO.

6. România a participat şi a sprijinit operaţiunile multinaţionale de menţinere a păcii prin trimiterea de efective militare.

7. Guvernul României şi-a afirmat sprijinul său continuu pentru misiunile NATO de susţinere a procesului de democratizare şi stabilitate în Europa.

Secţiunea 2. Politica faţă de România

Politica SUA urmăreşte

1. Să promoveze dezvoltarea economiei de piaţă în România şi a guvernării democratice, care să respecte drepturile tuturor cetăţenilor săi, indiferent de etnie.

2. Să sprijine integritatea teritorială a României şi să impună respectarea integrităţii teritoriale a României de către toate ţările vecine şi de către toate organizaţiile politice din interiorul şi din afara ţării.

3. Să sprijine integrarea României în organizaţiile economice şi de securitate pan-europene şi trans-atlantice.

Secţiunea 3 – Concluziile Congresului

Congresul a concluzionat că:

1. SUA trebuie să susţină eforturile României de integrare în instituţiile pan-europene şi trans-atlantice şi consideră că integrarea reprezintă un important factor de consolidare a democraţiei în România;

2. România trebuie apreciată pentru eforturile sale de semnare a tratatelor bilaterale cu Ungaria şi Ucraina, în prezent România având misiunea sa demersuri imediate pentru negocierea, convenirea şi ratificarea tratatului bilateral cu ţara vecină – Republica Moldova, prin care să fie recunoscute frontierele celor două ţări;

3. Guvernul României trebuie să accelereze reformele economice, îndeosebi cele privind privatizarea întreprinderilor cu capital de stat, în cadrul unui proces transparent şi echitabil, precum şi privatizarea sectorului agricol, inclusiv privatizarea terenurilor şi a marilor ferme agricole;

4. Guvernul României trebuie să ia măsuri concrete pentru rezolvarea problemelor corupţiei şi a criminalităţii la toate nivelele;

5. SUA trebuie să acorde asistenţă tehnică României pentru rezolvarea problemei pierderilor suportate de România prin ruperea legăturilor sale comerciale, ca urmare a conflictului din Serbia;

6. SUA trebuie să se alăture eforturilor altor organisme financiare internationale în vederea sprijinirii României în sensul reeşalonării plăţii datoriei externe sau, acolo unde este cazul, scutirea de la plata acestei datorii.

Principalele puncte ale acordului Sharm el-Sheikh

1. Negocierile cu privire la Statutul final al teritoriilor: 

Negocierile se vor relua cel mai târziu la 13 septembrie, iar părţile se angajează să încheie un acord într-un interval de un an.

2. Retrageri militare israeliene:

Vor exista trei retrageri, după un sistem destul de complicat:

· 5 septembrie: trecerea a 7% din Cisiordania din statutul de zonă “C” (zone plasate sub controlul total al Israelului) la statut de zonă “B” (zone administrate de către palestinieni, dar în care securitatea este, încă, în mâinile israelienilor).

· 8 octombrie: trecerea a 3% din Cisiordania din statutul de zonă “C” la statutul de zonă “B”şi a 2% din “B” în “A” (zone controlate integral de palestinieni).

· 20 ianuarie: transferul a 5,1% din Cisiordania din “B” în “A” şi a 1% din “C” în “A”.

La sfârşitul celei de-a treia retrageri, palestinienii vor administra, deci, cu 11% mai mult faţă de cele 29% din teritoriile deja deţinute în Cisiordania, adică un total de 40%. 

În aceste cazuri, fiecare dată marchează începutul retragerii, care se poate întinde pe durata câtorva zile.

1. Deţinuţi:

Vor exista trei grupuri de eliberaţi: 200 la 5 septembrie, 150 la 8 octombrie şi un număr nedeterminat în decembrie, care va fi decis de o comisie.

2. Măsuri unilaterale:

Părţile care renunţă se vor abţine de la măsuri unilaterale sau acţiuni care ar putea schimba statutul Cisiordaniei şi al fâşiei Gaza, conform acordului.

3. Securitate:

Autoritatea palestiniană va continua să aresteze persoane suspectate de comiterea sau pregătirea de acte teroriste, să confişte arme ilegale şi să reducă efectivele poliţiei sale.

4. Persoane deplasate:

Comisia pentru persoane deplasate se va reuni la 11 octombrie.

5. Trecere liberă:

Se va deschide o rută la 1 octombrie pentru a permite palestinienilor să circule între fâşia Gaza şi Cisiordania, traversând teritoriul israelian.

Casa Albă plănuieşte apărarea SUA în secolul XXI-lea

Casa Alba a elaborat o nouă strategie globală pentru secolul următor, care prevede intervenţia militară a SUA în diferite zone de conflict şi precizează că naţiunea se confruntă cu cea mai mare ameninţare de spionaj din istoria sa.

Proiectul, elaborat de specialiştii Consiliului Securităţii nationale de la Casa Albă (CNS), evidenţiază, de asemenea, tendinţa de crestere a probabilităţii lansării unor atacuri concertate din partea teroriştilor şi a ţărilor ostile SUA. Agresiunile ar putea consta în atentate teroriste, atacuri cu arme chimice, biologice şi nucleare sau atacuri cibernetice asupra sistemelor informatice. 

“Datorită superiorităţii noastre militare, inamici potenţiali, fie naţiuni, fie grupuri teroriste, ar putea recurge, în viitor, mai degrabă la atacuri împotriva unor obiective civile vulnerabile de pe teritoriul SUA, decât lângă operaţiuni militare convenţionale desfăşurate în afara graniţelor. 

În acelaşi timp, accesul facil la tehnologia sofisticată face ca puterea distructivă de care dispun naţiunile neprietene şi teroriştii să fie mai mare ca niciodată. Adversarii ar putea fi, astfel, tentaţi să folosească rachete balistice cu rază lungă de acţiune ori mijloace neconvenţionale, cum sunt armele de distrugere în masă sau atacurile informaţionale, pentru a ameninţa cetăţenii noştri şi infrastructurile naţionale critice”, se menţionează în proiect.

Noua strategie constituie un ghid al modului în care politicienii americani ai secolului XXI-lea ar trebui să folosească posibilităţile oferite de economia americană, de diplomaţie şi de putere militară pentru a influenţa evoluţiile interne şi internationale.

Proiectul prevede o conducere militară activă, care să continue politica preşedintelui Bill Clinton de trimitere de trupe în zone precum Haiti, Balcani şi Africa, pentru a schimba comportamentul unor state.

“Trebuie să avem voinţa necesară şi să fim pregătiţi să folosim toate instrumentele adecvate ale puterii naţionale pentru a influenţa acţiunile altor actori – fie că este vorba de state sau de indivizi – a exercita conducerea globală şi a răme partenerul preferat de securitate pentru comunitatea statelor care împărtăşesc idealurile şi interesele noastre”, se menţionează în document.

Republicanii din Congres susţin că Bill Clinton a trimis forţe armate într-un număr record de “situaţii neprevăzute”, cu costuri mari, pentru a soluţiona cu promptitudine conflictele. Mulţi marinari şi piloţi au părăsit Forţele Navale şi Aeriene, argumentându-şi decizia prin perioadele lungi de dislocare departe de familiile lor. Cei din sectorul servicii s-au plâns de vechimea şi starea de deteriorare ale echipamenteleor, precum şi de lipsa pieselor de schimb.

Preşedintele Clinton a propus anul trecut suplimentarea cu 12 miliarde de dolari a cheltuielilor pentru apărare, după ce republicanii au fost de acord cu audieri pentru rediscutarea acestor probleme.

Documentul anticipează că ritmul accelerat al dislocărilor de trupe va continua. “În viziunea noastră asupra lumii, SUA au relaţii strânse de cooperare cu cele mai influente ţări şi au capacitatea să influenţeze politicile şi acţiunile celor care pot afecta bunăstarea noastră naţională”, se relevă în document. Fără să fie foarte expliciţi, specialiştii Consiliului Securităţii Naţionale lasă să se înţeleagă că agenţii străini de informaţii încearcă să obţină secretele SUA într-un ritm fără precedent. “Ameninţarea serviciilor străine de informaţii este mult mai diversă, complexă şi, deci, mai dificil de contracarat decăt înainte”, se menţionează în document.

Comisia Cox a precizat, în luna mai a.c., că spionii comunişti chinezi au furat informaţii sensibile despre aproape toate armele nucleare ale SUA, dar proiectul CNS nu face decât să elogieze China. Sunt menţionate eforturile acestei ţări de a împiedica autorităţile de la Phenian să obţină arme nucleare, dar se ignoră lunga istorie a exporturilor de componente pentru arme de distrugere în masă, efectuate de către autorităţile de la Beijing. 

Documentul relevă, de asemenea, că guvernele străine şi teroriştii îşi “creează capacităţi sofisticate şi bine organizate” pentru a lansa atacuri cibernetice împotriva reţelelor informatice americane de importantă strategică.

“Noile tehnologii de depistare a intruşilor în reţele sunt deja dezvoltate şi introduse pentru a proteja, în primul rând, Ministerul Apărării şi alte sisteme federale de interes operativ şi, apoi, şi sistemele din sectorul privat. S-a dezvoltat un sistem naţional pentru refacerea rapidă a sistemelor în cazul unui atac cibernetic serios”, se precizează în documentul CNS.

Strategia militară adoptată de SUA după războiul rece cere forţelor armate să lupte pe două fronturi, cel mai probabil în Gloful Persic şi în divizata Peninsulă Coreeană. Proiectul Casei Albe apreciază, totuşi, că nu vor izbucni simultan două războaie.

“Scenariul mai probabil este că un al doilea duşman va avea nevoie de timp pentru a decide dacă să profite de angajamentul militar masiv al SUA pe primul front şi, apoi, pentru a-şi mobiliza şi disloca forţele în vederea lansării unui atac. Strategia noastră este de a căuta să blocăm înantarea celui de-al doilea agresor, până când se termină operaţiunile pe primul front. Apoi, atenţia noastră se va muta asupra celui de-al doilea teatru de operaţiuni militare, incluzând, dacă este necesar, o contraofensivă”, se menţionează în document.

Strategia actuală a Pentagonului, cuprinsă în “Ouadrennial Defense Review”, relevă că, “dacă SUA nu vor avea capacitatea să facă faţă la două războaie, statutul lor de putere globală, de partener preferat de securitate şi lider al comunităţii internaţionale va fi pus sub semnul întrebării”.

Chris Patten:

Pledoaria pentru o Europă pragmatică

Chris Patten, comisarul desemnat din echipa Prodi care va răspunde de problemele de politică externă, a dat în faţa Parlamentului European o lecţie cu adevărat impresionanta de ce înseamnă pragmatism al conservatorilor britanici, în cea mai bună linie de forţă susţinută în tradiţia “doamnei de fier”, Margaret Thatcher.

“Sper că nu mă veţi acuza de lipsă de viziune, atunci când vă voi ruga să nu speraţi de la mine că voi lansa noi iniţiative, noi liste de priorităţi… avem deja enorm de multe iniţiative, dar cred că ceea ce este cu adevărat important este ca aceste iniţiative să-şi atingă cu adevărat scopul… Dacă vrem să fim luaţi în serios de proprii noştri cetăţeni de celelalte ţări ale lumii, singura opţiune posibilă este să luăm reformele în serios… Nu mai am ambiţii personale şi am depăşit de mult stadiul micilor războaie de teren. Interesul nostru comun este să lucrăm împreună pentru Comisia Europeană şi în interesul Uniunii Europene, căreia îi revine sarcina de a-şi continua activitatea în slujba libertăţii, securităţii… Avem nevoie de o Europă liberă şi aceasta este un obiectiv care este împărtăşit de ambele părţi ale Atlanticului…”

Trecând imediat la lucruri foarte concrete, răspunzând întrebărilor ce i-au fost puse, Patten a afirmat că ne aflăm destul de departe de momentul în care va fi realizată în practică o formulă credibilă a noii identităţi europene de securitate şi apărare. În fapt este aşteptată cu deosebit interes analiza de fond asupra capacităţilor naţionale de apărare pe care UEO (Uniunea Europei Occidentale) o va prezenta, pesemne la finele lunii octombrie, ca preludiu pentru o structurare a ceea ce va fi politica europeană în domeniul apărării bazele sale concrete şi, eventual, într-o etapă destul de îndepărtată, formarea unei armate europene (deja prefigurată prin Forţa de reacţie rapidă).

Patten a surprins extrem de plăcut cu o pledoarie în favoarea contribuţiei pozitive aduse de Comisia Santer, el afirmând că cele câteva scandaluri care au marcat finele acestei comisii nu trebuie să se extindă la nivelul instituţiei comunitare şi, făcând evident o pledoarie pro domo, a atras atenţia că nu trebuie să se extindă suspiciunea asupra tuturor celor care sunt desemnaţi pentru un post de comisar european. După audieri, în faţa unui grup restrâns de ziarişti, Patten a fost cu mult mai precis şi atacat:

“… cred că reacţia profesorului Prodi este perfect justificată … pentru că tebuie să vedem ceea ce este mai mult în interesul uniunii Europene… Parlamentul şi-a mărit influenţa şi autoritatea în perioada ultimelor luni şi cred că acest lucru este deplin respectabil şi legitim, dar, în mod cinstit, nu cred că membrii Parlamentuluiîsi doresc acum să ne oblige la un fel de perioadă de probă… Vedeţi, dacă voi fi confirmat, intenţia mea este ca, la începutul lucrărilor Adunării Generale, să îi telefonez doamnei Madeleine Albright pentru a o pune la curent privind noile aranjamente europene în legătură cu politica europeană comună de apărare şi securitate”.

O altă chestiune sensibilă, care ar putea fi evident abordată doar într-un asemenea cadru, a fost cea a relaţiei de putere reală, care se va stabili între comisarul pentru politica externă şi Javier Solana, Înaltul reprezentant pentru politica europeană comun de apărare şi securitate. Din nou Patten a fost deosebit de clar în afirmaţiile sale.

“Vedeţi, sper să nu vă supere replica mea, dar cred că problema este pusă greşit, este pusă în “contextul Kissinger”. O replică faimoasă a domnului Kissinger a fost “dacă trebuie să telefonez cuiva în Europa, ei bine, cui trebuie să-i telefonez?… În termenii Tratatului de Amsterdam , UE a decis să structureze o politică externă şi de securitate comună care merge dincolo de platitudini. Eu şi Javier Solana avem sarcina s-o transformăm în realitate, să ajutăm ca ea să se transforme în relitate. El trebuie să reprezente Consiliul Europei, 15 state membre, 15 miniştri de externe, iar eu iau parte la aceste discuţii reprezentând presedinţia UE. Nu cred că se poate pune problema unei competiţii între dl. Solana şi mine. Am deplina convingere că este, mai degrabă, o problemă de cooperare”.

În ceea ce ne priveşte am decis ca de luni, să publicăm răspunsurile pe care le-am primit în exclusivitate de la membri iluştri ai Parlamentului European, într-o anchetă internaţională în care evident am revenit de fiecare dată asupra problemelor şasnselor şi priorităţilor româneşti. Citiţi ziatul de luni, unde veţi afla ceea ce am putea defini drept un “testament politic” sui-generis al uneia dintre cele mai mari figuri politice ale Europei ultimilor ani…

  

Extinderea va schimba fundamental chipul continentului european

Dacă există în acest moment o certitudine în lumea Europei politice este aceea că procesul de extindere reprezintă problema cea mai importantă. Iată de ce a fost aşteptată cu atât de mult interes audierea viitorului responsabil pentru procesul extinderii, Gunter Verheugen cel care, în echipa Prodi, va avea de jucat rolul unui mediator, găşind, să sperăm, justa balanţă între nevoia de stabilitate a Europei şi apărarea structurilor comunitare în faţa unui şoc de o grandoare şi cu consecinţe foarte greu de definit în acest moment. 

“După ce, cu 60 de ani în urmă, începerea războiului împotriva Poloniei, vorbim acum despre extinderea Comunităţii Europene,despre posibilitatea de a realiza în fine unitatea Europei, vorbim despre crearea unei situaţii care nu a mai existat până acum în istoria continentului nostru, vorbim despre un proiect care poate duce la modificarea fundamentală a continentului european şi care să-i confere, poate, chipul său definitiv.

Încheierea unificării europene reprezintă sarcina privilegiată care revine generaţiei mele de politicieni, o sarcină pe care trebuie s-o ducem la bun sfârşit. Mi-aş dori ca Europa să ofere condiţii egale pentru toţi cetăţenii ei, care să se poata bucura de aceleaşi libertăţi, de aceeaşi egalitate a şanselor. De aceea, trebuie să găsim acum forţa de a trasa liniile unei politici globale de integrare.

În această activitate, sunt ghidat de câteva principii. Mai întâi, aş dori ca UE să aibă capacitatea de a primi în sânul său, căt se poate de rapid, tările candidate la aderare, ca aceste ţări să-si atingă scopul cât se poate de curând. Acest demers nu este lipsit de obstacole. Dimpotrivă, există un conflict între precizie şi rapiditate. Trebuie să găsim echilibrul exact între ele, căci o extindere mult prea rapidă ar putea pune sub semnul însăsi ideea de europeană şi, pe de altă parte, progrese prea lente ar avea drept consecinţă că ţările candidate îşi vor pierde complet curajul. 

În cadrul procesului de extindere, Comisia trebuie să supravegheze la respectarea regulilor. Trebuie să evite orice entuziasm delirant, dar şi orice frânare excesivă a procesului. Trebuie să fie aplicate criterii fixe şi trebuie ca toată lumea să aibă conştiinţa că vor fi împărţite aceleaşi drepturi şi aceleaşi datorii… Sunt foarte prudent în ceea ce priveşte existenta liniştitoare a unor aşa- numite “perioade de tranziţie”, căci nu aş dori ca acest timp de perspectivă să împiedice aplicarea hotărâtă a reformelor de ambele părţi, la nivelul UE, cât şi cel al ţărilor candidate. În ce priveşte obiectivele şi programele, va trebui să ne mai gândim, astăzi nefiind posibilă luarea nici unui fel de decizie… 

Afirm foarte clar un lucru: atât datele, cât şi termenele terbuie să fie realiste. Nimic nu ar fi mai primejdios decât existenţa unor speranţe înşelate. Iată de ce aceste date, aceste programe, aceste termene nu vor putea fi decise decât după ce vom fi analizat progresele înregistrate şi vom fi capabili să facem un bilanţ precis. 

Creditele deja prevăzute sunt suficiente şi trebuie să ne punem întrebarea dacă ţările candidate sunt apte să absoarbă aceste credite…”

Acesta este programul politic prezentat, miercuri la prânz, în fată parlamentului European, de către Gunter Verheugen. Domnia sa a făcut, în continuare, o serie de precizări legate de viitoarea reformă instituţională a UE – proces care trebuie să pregătească UE “să aibă capacitatea de extindere pe care noi am promis-o ţărilor candidate. Oricare ar fi configuraţia procesului de renovare instituţională, trebuie ca în 2002 să fie atinse condiţiile minime pe planul instituţional care să permită extinderea”.

A fost evocată, evident, viitoarea politică europeană comună externă şi de securitate, una dintre întrebări vizând eventualul sprijin pe care dl. Verheugen l-ar da ideii de ‘armată comună europeană”. “Dar, cu toate că sunt convins că Europa are atribuţii precise în domeniul securităţii mai ales în ce priveşte operaţiunile de menţinere a păcii, ea nu trebuie să se doteze, în structura actuală a UE sau măcar să aibă mijloace de apărare colectivă. În starea actuală a lucrurilor, nu asta-i este misiunea”.

Asemenea structuri – s-a arătat în continuare – “nu ar face decât să dubleze structurile existente şi ne-ar decupla de SUA, ceea ce ar fi fatal”. Dar, în acelaşi timp, trebuie – aşa cum s-a decis la Koln – să “existe mijloace autonome mai ales pentru gestionarea crizelor”.

Problema reală, aşa cum a arătat foarte bine actualul secretar de stat german, este că PESC ar putea să fie interpretată de unele ţări ca o renunţare la prerogativele lor nationale privind politica externă şi apărarea, nefiind înregistrată acum o unanimitate de păreri, moderatorul discuţiilor viitoare pe acest subiect urmând să fie javier Solana…

Ne interesează în mod deosebit faptul că dl. Verheugen a subliniat din nou faptul că ‘noile state membre trebuie să preia acquis-ul comunitar întotalitatea lui. El înglobează libera achiziţionare de proprietate funciară, non-discriminarea şi protejarea proprietăţii” pe care le consideră temele esenţiale pe care se bazează “reconstrucţia ţărilor din Europa de est, întreg procesul de reformă în care esenţiale sunt investiţiile. Cum oare se umple prăpastia care există în Europa la nivelul prosperităţii dacă nu vom avea mai multe investiţii în aceste ţări?”… afirmând mai departe, extrem de clar, că, şi în acest domeniu, nu ar tebui săse prevadă, aşa cum speră unii, “perioade de tranziţie”. 

În acest sens, extinderea UE nu trebuie considerată doar “o extindere a graniţelor geografice ale unei zone de liber schimb:, fiind, în fapt, ceva cu mult mai important, şi anume realizarea unei Europe unite politic, legislaţia comună ( şi respectarea ei ad litteram) fiind în acest sens o etapă esenţială şi incontrolabilă, oricare ar fi eforturile şi sacrificiile pe care le presupune. “Nu există nici un fel de alternativă”.

NATO rămâne un obiectiv îndepărtat 

(declaraţie a senatorului american Joseph Biden)

“Războiul din Kosovo oferă românilor o şansă care nu le-a fost oferită în acest secol”, a declarat joi, la Bucureşti, Joseph R. Biden, liderul democrat al Comitetului pentru Relaţii Externe al Senatului Statelor Unite, aflat într-o vizită oficială de o zi în România. 

“Este pentru prima dată, din câte îmi amintesc, când Europa occidentală şi Statele Unite vorbesc despre soluţii regionale şi despre infuzie regională de capital”, a adăugat senatorul american. 

De altfel, Biden a mărturisit că scopul vizitei sale în România a fost să încerce să stabilească un cost economic al pierderilor suferite de România după conflictul din Kosovo, să mulţumească Guvernului român pentru ajutorul acordat pe întreaga durată a operaţiunilor desfăşurate de NATO şi să ceară sfatul conducerii de la Bucureşti,în legătură cu viitorul rol al SUA în regiune. Senatorul american a subliniat că România ocupă un loc şi joacă un rol extrem de important în zonă şi, de asemenea, în contextul conflictelor etnice din balcani, el a lăudat politica ţării noastre faţă de minoritatea maghiară. 

În privinţa şanselor de aderare a ţării noastre la NATO, el a remarcat că “totul depinde de România”. “Să fiu sincer, dacă votul ar fi astăzi, răspunsul este nu. Dacă s-ar pune aceastăproblemă peste 18 luni, atunci ar exista această posibilitate, iar în cinci ani, aproape sigur.”, a spus el. Senatorul ne-a sfătuit să restructurăm armata, să facem totul pentru a fi capabili să ne plătim datoriile şi să continuăm să fim o societate multietnică, cu un guvern democratic. Biden a remarcat că, în perspectiva unei eventuale aderări la NATO, următoarele alegeri din România pot fi decisive. 

“Dacă alegeţi un guvern care nu doreşte NATO şi nu doreşte să facă schimbările pe care actualul executiv a început să le pună în aplicare, atunci nu aveţi nici o şansă”, a spus el. 

Joseph R. Biden a efectuat o vizită de informare în regiune, în cadrul unui turneu care a mai cuprins Bosnia, Macedonia, Bulgaria şi provincia Kosovo. Senatorul american a fost primit de preşedintele Emil Constantinescu, de premierul Radu Vasile, de preşedintele Senatului, Petre Roman, de ministrul Afacerilor Externe, Andrei Pleşu şi de ministrul Apărării, Victor Babiuc.

Pe de altă parte, referindu-se la poziţia administraţiei de la Casa Albă faţă de Armata de Eliberare din Kosovo (UCK), senatorul a subliniat că Statele Unite nu sprijină în nici un fel această grupare. El a spus că executivul american aşteaptă data de 19 septembrie, dată-limită la care UCK trebuie sa predea armele.

Statele membre ale UE trebuie să-şi modifice concepţia privind lărgirea Uniunii

Planurile Uniunii Europene de a aduce pacea şi prosperitatea în Balcani prin pactul de Stabilitate pentru Europa de sud-est vor eşua dacă guvernele UE nu îşi schimbă felul de a gândi în ce priveşte extinderea Uniunii.

În cursul ultimului deceniui, ei nu au tratat asocierea şi aderarea la UE drept un instrument puternic pentru promovarea democraţiei şi reformei economice în Europa postcomunistă. În loc de aceasta, s-au arătat preocupaţi de opoziţia din ţările lor faţă de extindere şi de costurile absorbirii de noi membri.

Dar perspectiva aderării la UE a încurajat deja promovarea reformei în Europa est-centrală, guvernele regionale lansând eforturi de a îndeplini criteriile de integrare. În acest sens, obiectivul integrării a înscris Ungaria şi Slovacia pe calea democraţiei liberale şi a prosperităţii, contribuind la alegerea de reformatori şi încurajând guvernele alese să înfăptuiască reforma. 

Acelaşi lucru s-ar putea întâmpla şi în balcani, dar numai dacă liderii şi cetăţenii vor fi ferm convinşi ca ţările lor au şanse reale de a deveni în cele din urmă membre ale UE.

Pentru victoria stabilitătii, în primul rând trebuie ca statele din Europa de sud-est să ajungă la putere oameni politici moderaţi. Politica “băţului şi morcovului” a Vestului nu îi poate face pe extremişti să se comporte ca nişte democraţi moderaţi. Slobodan Miloşevici din Serbia, Franio Tudjman din Croaţia şi Vladimir Meciar din Slovacia şi-au condus ţările către sărăcie şi izolare, întorcând spatele avantajelor de a juca după regulile occidentale.

Când politicienii moderaţi ajung la putere şi pun în aplicare reforma, trebuie să fie recompensati pentru eforturile lor, chiar dacă ţările pe care le conduc sunt încă departe de integrare. Dacă nu sunt recompensaţi, vor pierde sprijinul alegătorilor. În consecinţă, în Bulgaria, reformatorii democraţi sunt tentaţi să abandoneze reformele economice dificile, iar în România naţionaliştii sunt încurajaţi să preia din nou puterea.

UE trebuie să se asigure că Bulgaria şi România, două dintre cele mai stabile ţări din regiune, continuă să fie astfel. În acest scop, ar trebui să le invite să înceapă negocierile de aderare la reuniunea la nivel înalt de la Helsinki din această toamnă, alături de candidaţi mai bine pregătiţi, ca Slovacia. Începerea negocierilor va oferi reformatorilor democraţi ceva ce să arate electoratului.

Dar cea mai importantă dintre recompense, în afară de integrare, pe care UE o poate oferi democraţiilor din Balcani o reprezintă accesul fără viză pentru cetăţenii acestora şi accesul fără restricţii pe piaţă pentru bunurile pe care le produc.

Liderii europeni par indiferenţi faţă de greutăţile pe care obligativitatea vizei le implică pentru democraţia din balcani. 

Reprezentanţi ai vieţii politice, civice şi din sfera afacerilor pe care contăm să contribuie la europenizarea ţărilor lor sunt descurajaţi de la participarea la întâlniri profesionale în Europa de vest. Procesul de obţinere a vizei, îndelungat şi umilitor, îi face pe toţi cei care vor să călătorească să se simtă europeni de clasă inferioară.

Obligativitatea vizei pentru accesul în UE provine din teama faţă de imigraţia ilegală din Balcani, dar şi din realitatea ei. Totuşi, ar terbui să se ia în considerare accelerarea procedurilor de acordare a vizei pentru întâlniri profesionale şi vizite de familie.

Relaxarea criteriilor de acordare a vizei trebuie să facă parte dintr-o strategie pe termen lung pentru sporirea influenţei elitelor proocidentale din Balcani. Al doilea aspect vital este accesul la piaţă. Renaşterea economică a Europei de sud-est va depinde de capacitatea de a exporta în UE, mai mult chiar decât de asistenţa financiară.

Cele mai competitive sectoare ale Europei – textile, metalurgia şi agricultura – sunt cele pe care statele UE au dorit cel mai mult să le protejeze. Măsurile antidumping şi lungile perioade de tranziţie (acum încheiate pentru textile şi oţel) au afectat exporturile acestor sectoare în cea mai mare parte a anilor ’90, creând în UE un important excedent comercial în raport cu vecinii ei săraci.

De această dată, după dezastrul economic produs de război, guvernele din UE ar trebui să reziste tendinţelor lor protecţioniste. Noi acorduri de stabilizare şi asociere trebuie să ofere producătorilor din statele candidate din Balcani acces pe pieţele UE, limitat numai de standardele de sănatate şi siguranţă corect aplicate şi de prevederile locale. 

Acest lucru nu ar urma să fie un sacrificiu prea mare. Deschiderea largă a pieţelor UE pentru bunurile est-central-europen în urmă cu zece ani i-ar fi costat foarte puţin pe producătorii din Uniune.

Dacă unele ţări din Balcani nu dispun în prezent de prea multe articole de exportat, perspectiva de a putea exporta liber pe piaţă Ueeste cea mai eficientă cale de a atrage investiţiile străine esenţiale în regiune.

Politicienii vest-europeni se tem că nu vor fi realeşi dacă ţările lor sunt invadate de forţă de muncă ieftină şi bunuri din Balcani. Dar a oferi europenilor din Balcani accesul la Europa occidentală şi pieţele ei constituie cheia construirii democraţiei şi prosperităţii în întreaga Europă. 

Scandalul “Rusiagate” ar putea conduce la marginalizarea comuniştilor

Atât pentru Rusia cât şi pentru Occident, ţarul Boris a devenit o prezenţă nocivă care deligitimizează globalizarea financiară. Fenomenului de corupţie în plină ascensiune şi bătăliilor politico-financiare pentru controlul asupra imenselor bogăţii ale Rusiei, ambele arhicunoscute, li s-a adăugat în primele luni ale acestui an, ancheta anticorupţie efectuată de procurorul Iuri Skuratov. Boris Elţîn, aflat sub tirul acuzaţiilor, a încercat să-l compromită pe magistrat, dar mai ales anul trecut, a trecut măsuri represive, destituindu-l pe premierul şi fostul şef al KGB, Evgheni Primakov.

La conducerea guvernului a urmat Stepaşin, care a rezistat foarte puţin, în pofida sprijinului primit din partea occidentalilor la summitul G8 de la Koln: în luna august, Elţîn îl face să plătească pentru formarea puternicei alianţe electorale între primarul Moscovei, fostul premier Primakov şi un grup masiv de guvernatori, condus de tătarul Şarniev. În locul lui Stepaşin a fost numit Putin, care până atunci fusese şeful serviciului de securitate. Deşi, toate acestea sunt binecunoscute, concluzia care se desprinde din această “încâlceală guvernamentală” este faptul că, în decurs de câteva luni, lupta politică în Rusia s-a transformat într-un război deschis între două grupări ale fostului KGB: oamenii lui Putin, fideli lui Elţîn, contra celor ai lui Primakov, apropiaţi primarului moscovit. Fără să mai ţinem seama de Stepasin care devine jucător pe cont propriu.

Campania electorală pentru alegerile legislative (din decembrie) şi cele prezidenţiale (din iulie) se anunţă foarte dură, având în vedere că, în anul 2000, va începe în SUA cursa pentru Casa Albă. Un scenariu periculos pentru Rusia şi inacceptabil pentru SUA, se spune la Moscova.

Sandajele, în Rusia mai mult ca în alte părţi, nu reprezintă o ştiinţă exactă, însă ele capătă greutate atunci când coincid cu previziunile celor mai buni analişti, Şi, de data aceasta, ele atribuie Partidul Comunist, condus de Ziuganov, un rol hotărâtor în dubla campanie aflată în curs. Partidul Comunist are deja o majoritate relativă şi opţiunile sale au contribuit la încetinirea ritmului procesului de reforme, pe lângă faptul că au împiedicat ratificarea Tratatului de dezarmare nucleară START II. Dar, mai importante sunt alegerile prezidentiale: potrivit sondajelor, liderul comuniştilor nu ar reuşi să câştige, însă ar avea mari şanse de a ajunge la balotaj. Dar ce fel de negocieri ar avea loc atunci şi cu ce condiţii, dacă de partea celalată a baricadei nu se află o coaliţie “moderată” pe care Elţin nu mai este capabil să o asigure? Este posibil ca viitorul Rusiei – a doua ţară din lume producătoare de petrol şi primul producător mondial de gaze naturale – să fie dependent de un partid comunist, cu o falsă ideologie? Răspunsul moscoviţilor – este inutil să mai spunem – este categoric negativ.

Alianţa dintre Primakov, primarul Lujkov şi guvernatorii se anunţă a fi unica alternativă posibilă. Primakov provoacă suspiciuni în SUA (mai puţin în Europa), dar sondajele cele mai recente atesta că el este personalitatea cea mai populară din Rusia. Lujkov nu pare a fi invulnerabil la acuzaţiile de corupţie, însă a demonstrat – până la proba contrară – că ştie să se apere şi să obţină un larg consens în capitală. O eventuală candidatură a lui Cernomârdin este în prezent foarte puţin probabilă, la fel ca şi cea a generalului Lebed. În acest caz, se merge înainte cu “noul centru”, însă pentru ca noua echipă de la Kremlin să asigure liniştea, trebuie ca Ziuganov să nu câştige alegerile parlamentare din decembrie şi să piardă controlul asupra Dumei de Stat. 

Slăbirea puterii lui Elţîn înseamnă întărirea Partidului Otecestvo-Vsia Rossia (Patria Întreaga Rusie), fondat de Lujkov şi Primakov. Înseamnă totodată şi oferirea unei posibilităţi reformiştilor moderaţi, dar şi naţionaliştilor (şi Lujkov este un naţionalist), precum şi comuniştilor care nu se recunosc în Partidul Comunist. Dacă, în decembrie, un număr suficient de mare de cetăţeni ruşi vor vota tandemul Lujkov-Primakov şi dacă influenţa comuniştilor va slăbi în urma rezultatului scrutinului, calea spre Kremlin va fi mai accesibilă forţelor neextremiste şi care nu au fost compromise (până acum) de afacerea Rusiagate. În cele din urmă, scandalul a folosit tuturor şi nu contează prea mult cine anume dintre magistraţi, ziarişti şi strategi ai politicii au avut o mai mare contribuţie.

Este binecunoscut faptul că Boris Elţin este imprevizibil şi la Moscova nimeni nu contestă acest lucru. În cazul în care Duma ar fi dominată de forţele moderate ar fi aprobate acele “garanţii personale” pe care le solicită preşedintele rus pentru el şi familia sa. Lujkov a cerut deja un loc de senator pe viaţă, ceea ce ar presupune imunitate. Deocamdată, însă, noua Dumă nu s-a format, iar Elţin este un renumit pentru loviturile sale de teatru. Vor urma destituiri în lanţ pentru “a curăţa“ Kremlinul? Cum va fi folosită, oare, criza din Daghestan pentru crearea unui climat de emergenţă pe care Putin ar şti să-l folosească în favoarea sa? Există încă multe necunoscute şi nu lipsesc nici cei care resping perspectiva unei înfrângeri a comuniştilor, în decembrie, subliniind că numai Partidul Comunist are o structură organizatorică, în cea mai mare parte a ţării.

În realitate, în Rusia, marea partidă a anului 2000 abia a început. În prezent se manifesta speranţa “noului centru” de a rezista, într-o ţară obişnuită prea mult cu cinismul pentru a se mai ruşina.

Angajarea SUA faţă de Rusia nu trebuie să aibă de suferit în urma scandalului “RUSIAGATE”

Corupţia a luat locul cooperării ca subiect central pe agenda americano-rusă, constată Jim Hoagland într-un articol din Washington Post, reluat de internaţional Herald Tribune. În consecinţă, preşedinţiile Clinton şi Elţin se apropie de linia de finiş cu speranţe tot mai slabe de a aduce o ameliorare celor şapte ani dezamăgitori de apropiere politică şi înstrăinare strategică.

Investigaţiile declanşate asupra scandalului de corupţie New York-Elveţia-Moscova, în condiţiile în care realtările din presă se apropie de “masa critică”, ar putea învenina politica ambelor ţări într-un an electoral, indiferent de rezultate, arată autorul. În loc să avnseze în domeniul controlului armelor, al relaţiilor militare şi al asistenţei economice, arhitecţii americani ai parteneriatului Bill-and-Boris sunt ocupaţi să-şi apere propriile reputaţii şi încearcă să oprească extinderea pagubelor produse de scndal la vicepreşedintele Al Gore. La Moscova, cel mai nou premier şi şeful diplomatiei Boris Elţin au făcut zid în faţa magnaţilor ruşi luaţi în vizor de investigatori. Ei acuză “forţe politice” din SUA de organizarea unei campanii de defăimare a Rusiei, a societăţii sale şi comunităţii sale de afaceri, aşa cum a spus ministrul de Externe, Igor Ivanov.

“Forţele politice”, explică Jim Hoagland sunt în context Partidul Republican, care are într-adevăr multe de căştigat bătând monedă pe apropierea dintre dl. Gore şi guvernul Elţîn. Criticile ruse la adresa anchetei lansate de FBI asupra Bank of New York sunt o mană cerească pentru George W. Bush &Co, în plină campanie electorală. Dl Bush dispune acum de un element esenţial pentru a da şah actualului regim: un scandal de limpezit odată ce va fi ales. În această eră a globalizării , faptul că scandalul a pornit de la Moscova este un simplu detaliu. Dl. Bush poate lua poziţie în apărarea anchetei asupra Bancii New York, împotriva “cercurilor politice’ care vor să împroaşte cu noroi societatea americană, de pilda Al Gore & Prietenii Kremlinului.

Acesta este bagajul politic pe care secretarul de stat adjunct Strobe Talbot a trebuit să-l poarte după el în vizita sa la Moscova din această săptămână, menită să exploateze perspectiva unui important acord de control al armelor cu ruşii, ceea ce ar însemna un progres în sfera relaţiilor strategice şi un punct pozitiv pentru moştenirea pe care o va lăsa administraţia Clinton. O serie de oameni politici au semnalat că Moscova ar fi dispusă să ia în considerare schimbările sugerate de SUA în Tratatul privind rachetele balistice, în schimbul discutării unei propuneri ruse de a trece direct la START II, prin care fiecare superputere nucleară ar fi îndreptăţită la maximum 1500 focoase nucleare intercontinentale, precizează autorul articolului.

Sunt programate apoi alte două întâlniri majore. La 13 septembrie, ministrul american al Apărării, William Cohen, urmează să efewctueze o vizită la Moscova care are ca sop între altele reducerea tensiunilor create între instituţiile militare ale SUA şi Rusiei în legătură cu războiul din Kosovo.

Dar mai înaitne, la sfârşitul acestei săptămâni, preşăedintele Bill Clinton va avea prima sa întâlnire cu premierul rus Vladimir Putin, la reuniunea APEC din Noua Zeelandă.

Nu ai nevoie de FBI pentru a descoperi calculele greşite ale administraţiei americane din ultimii doi ani referitor la ce se va întâmpla în Rusia. Chestiunile strategice au fost prea importante pentru ca echipa dlui Clinton să fie descurajată de temeri de corupţie. Acum, conchide Jim Hoagland, dezvăluirea şi pedepsirea corupţiei ameninţă să devină motorul principal al relaţiilor SUA-Rusia, lansând chestiunile strategice pe din afară, într-o furtună imprevizibilă cu substrat politic.

Recentul scandal de la moscova i-a făcut pe mulţi americani să se întrebe, din nou, dacă SUA au avut dreptate să adopte o politică de angajare faţă de moscova şi dacă au urmat-o pe calea cea bună, arată Samuel Berger, consilier pentru securitate al preşedintelui Clinton, într-un articol preluat de international Herald Tribune dfin Washington post. Numeroasele probleme ale rusiei de azi nu trebuie să pună în umbră rezultatele bune ale angajamentului SUA atenţionează autorul. 

Începând din 1992, eforturile SUA au contribuit la dezactivarea a aproape 5000 focoase nucleare din fosta URSS; eliminarea armelor nucleare din Ucraina, Balarus şi Kazahstan; protejarea tehnologiilor sensibile; convertirea la cercetări civile a peste 30000 oameni de ştiinţă în domeniul armelor; obţinerea a sute de tone de uraniu provenit de la rmament rusesc dezafectat.

Trei sferturi din ajutorul american pentru Rusia este destinat programelor care urmăresc diminuarea pericolului de război şi proliferare nucleare. Rusia şi-a retras trupele din Europa Centrală şi zona balticii, a respectat suveranitatea Ucrainei, a început o relaţie de cooperare cu NATO, s-a alăturat SUA la misiuni de menţinere a păcii în Bosniaşi Kosovo şi a înregistrat progrese în controlul exporturilor de tehnologie letală în state teroriste.

Nimic din acestea nu s-ar fi întâmplat fără angajarea diplomatică a SUA, dar şi fără sprijinul SUA pentru transformarea Rusiei într-o societate mai stabilă, mai deschisă şi mai prosperă, scrie Samuel Berger. Rusia a făcut poate mai puţine progrese decăt sperau optimiştii dar au fost create zeci de mii de întreprinderi particulare şi a apărut prima clasă de mijloc modernă din această ţară. Cel mai important, ruşii pot vorbi liber îşi aleg liderii şi îi pot trage la răspundere. Au respins în mod repetat o întoarcere la comunism. 

În ce priveste corupţia continuă autorul responsabilii americani au investigat crima financiară şi organizată din Rusia cu mult înainte de izbucnirea recentului scandal. La începutul anului 1997 vicepreşedintele Al Gore i-a cerut premierului Viktor Cernomârdin să susţină legi împotriva spălarii banilor şi a crimei organizate, legi ce au fosat ulterior aprobate de Duma şi Consiliul Federaţiei. Preşedintele Boris Elţîn nu ar fio trebuit să se opună legii privind spălarea banilor, notează Samuel Berger, lansând ruşilor un nou apel de a dopta o nouă legislaţie în acest sens. Cât timp nu există dovezi că au fost deturnaţi banii FMI, arată autorul articolului, SUA vor continua să insiste pe garanţii şi responsabilitate pentru programele FMI drept condiţie prealabilă livrării de fonduri. 

De responsabilitate trebuie să dea dovadă în ultoima instanţă poporul rus însuşi, afirmă Samuel Berger. Faptul că au libertatea şi puterea de a fi responsabili, căadevărul nu mai este ascuns, ci expus de o presă viguroasă, că au respins comunismul şi au ales să-şi urmeze aspiraţiile împreună cu lumea şi împotriva ei constituie una din cele mai remarcabile evoluţii din perioada contemporană.

Un dezastru fără precedent

Opinii americane

Concluziile unui raport al PUND (Programul Naţiunilor Unite pentru Dezvoltare, principala organizaţie mondială pentru cooperare multilaterală în vederea dezvoltării) asupra situaţiei economice din fosta Uniune Sovietică şi ţările Europei Răsăritene sunt menite să constituie un motiv de serioasă meditaţie.

Raportul, pe care cotidianul Los Angeles Times îl socoteşte unul din cele mai dure date vreodată publicităţii sub egida ONU, afirmă că eforturile susţinute din lumea occidentală pentru a transforma radical, pe calea privatizării masive, economiile ţărilor fostului bloc sovietic, au aruncat peste o sută de milioane de oameni în sărăcia cea mai cruntă şi au privat şi alte milioane de cea mai elementară formă de securitate economică. Iar acest lucru s-a făcut la sfatul şi îndemnul economiştilor occidentali de marcă, aparţinând corpului universitar, agenţiilor economice internaţionale sau chiar guvernelor. Ce-i drept, au existat anumite controverse pentru sau împotriva privatizării “explozive”, dar foarte puţini economişti au atras atenţia că industria centralizată, în stil sovietic, trebuiedemontată pe etape, cu atenţie deosebită asupra consecinţelor în ce-i priveşte pe oamenii de rând.

Potrivit comentatorului William Pfaff, care glasează pe marginea acestui raport, economiştii occidentali au pornit de la premisa că fiinţa omenească este, prin însăşi natura ei, capitalistă. Ei au crezut că prin înlăturarea, cât mai repede posibil, a barierelor socialiste din calea capitalismului, în Europa Răsăriteană se va înstitui automat un sistem antreprenorial al pieţei libere, ceea ce va duce spontan la prosperitatea capitalistă. Din păcate, rezultatul a fost un dezastru economic, care, cum scria ziarul Times, echivalează pentru zona Europei Răsăritene şi a fostei URSS cu marea criză mondială din anii 1929-1933.

În cuvântul introductiv la raportul amintit, Anton Kruiderik, director regional al PNUD pentru Europa şi fosta Uniune Sovietică, care reproduce datele furnizate de Banca mondială, în 1989, în spaţiul fostului lagăr socialist trăiau 14 milioane de oameni cu echivalentul a mai puţin de 4$/zi. În primii 5 ani de la prăbuşirea comunismului, aceastăcifră a sporit de 10 ori, ridicându-se la 147 de milioane.

Există, desigur, şi excepţii. Polonioa şi Slovenia se află într-o situaţie bună, dar şi înainte de război economia acestor ţari se afla într-o stare asemănătoare. La fel Cehia, Ungaria şi ţările baltice, despre care raportul PUND arată că au făcut progrese notorii.

Cât priveşte restul ţărilor din amintita regiune, speranţa de viaţă a scăzut cu patru ani şi chiar mai mult. Tuberculoza şi alte boli legate de malnutriţie au revenit pe scară largă, la fel sinuciderile. Structurile sociale, în special sistemul de învăţământ, unul din puţinele atuuri ale zonei, sunt la pământ. Or, subliniază raportul, învăţământul este de importanţă esentială pentru ieşirea din actuala prăpastie.

Transferul bunurilor statului în mâinile capitaliştilor de carton a generat o vastă piaţă paralelă ilegală, dănd o lovitură devastatoare sistemului de colectare a ompozitelor şi paralizând capacitatea guvernelor de a reconstitui ceea ce a fost distrus.

Constatările raportului PUND, consideră comentatorul citat mai sus, nu ar trebui să surprindă pe nimeni din cei care au urmărit informaţiile din presă în ultimul deceniu. Dar proporţia dezastrului întrece până şi cele mai pesimiste aşteptări. Puterea ideilor este mare, scrie el, mai ales când este vorba de idei proaste. În politică trebuie săte călăuzeşti după principiul de a produce căt mai puţine pagube. Fireşte, nu se poate guverna numai cu mâinile curate. Dar guvernele anumitor ţări nu ar trebui sa exercite presiuni nesăbuite asupra altor ţări în suferinţă, pentru adoptarea unor programe de “reformă” care vor provoca imense suferinţe pe termen scurt, mai ales când justificarea acestor programe se bazează pe teorie contestată şi nedemonstrată că pe termen lung se vor produce miracole.

Esenţialul este samăsori de de două ori înainte de a tăia şi să te îndoieşti de rezultatele aplicării în practică a oricărei teorii idiferent cât de seducătoare ar fi ea, conchide comentatorul.

Interviu cu dl. Schwimmer, secretarul general al Consiliului Europei

Dl Schwimmer este câştigătorul noului mandat de secretar general al Consiliului Europei, pe care l-a preluat oficial la 1 septembrie. S-a născut la Viena, în 1942, este doctor în ştiinţe juridice al Universităţii din Viena, vicepreşedinte al grupului parlamentar al Partidului Popular Austriac, membru al delegaţiei Austriei la Adunarea Parlamentară a Consiliului Europei, nouă ani de-a rândul, şi preşedinte al grupului partidelor creştin-democrate din Adunare. Walter Schwimmer este un bun şi exigent cunoscător al României şi, în calitate de raportor al grupului de monitorizare a ţării noastre, a vizitat de câteva ori Bucureştiul. În evaluarea evoluţiei democratice din ţara noastră, dl. Walter Schwimmer a adoptat atitudini ferme, dar echilibrate, având un rol esenţial în decizia de ridicare a monitorizării României. Reporter: Dle secretar general, în ce constă acest proiect şi cui se adresează el şi de ce a apărut după 50 de ani?

Walter Schwimmer: Acest proiect, "Europa - Un patrimoniu cultural comun", este o decizie a unei întâlniri la nivel inalt, la care au participat 44 de şefi de state şi de guvern care s-au întâlnit în '97 la Strasbourg şi care, în mod conştient şi hotărât, au dorit să lanseze o campanie de valorificare a bogăţiilor culturale ale Europei, pentru ca Europa beneficiază de o asemenea diversitate de civilizaţii şi orientări culturale care pot fi valorificate. Deci, nimeni nu insista asupra unei uniformităţi a culturii, ci a valorificării bogăţiei culturale îin diversitatea ei, pentru că această bogăţie ne aparţine nouă, tuturor. Şi nu trebuie să ne concentrăm pe o cultură preponderenţa, ci trebuie să le cunoaştem pe toate, pentru a ne putea bucura de ele şi bineînţeles că acest lucru este valabil şi pentru frumuseţile naturale ale Europei; există şi în această privinţă o asemenea diversitate. De la Marea Mediterana până la Carpaţi sunt nişte bogăţii naturale care fac parte din patrimoniul geografic european şi noi toţi, europenii, trebuie să ne putem bucura de ele. În ce mă priveşte, pentru mine este o bucurie deosebită că această campanie poate fi lansată în România, pentru că în România este un fel de punct de întâlnire pentru culturile europene şi, din acest punct de vedere, puteţi fi un exemplu extraordinar în spiritul /.../ nostru.

Reporter: Vă aflaţi pentru prima dată în România în calitate de secretar general al Consiliului Europei, fiind de fapt şi prima vizită pe care o efectuaţi în această calitate, lucru care ne onorează. În România, însă, aţi mai fost în multe rânduri, mai ales datorită atribuţiunilor ce va reveneau ca raportor al Consiliului Europei pentru ţara noastră, funcţie care v-a permis să cunoaşteţi bine realităţile de la noi, dar şi să dovediţi o apreciată obiectivitate în prezentarea lor. Cum arată astăzi dosarul României, la aproape şase ani de la admiterea în Consiliul Europei?

Walter Schwimmer: România, în cei şase ani, a devenit un membru extrem de activ al Consiliului Europei. Este membră a familiei democraţiilor europene, cu toate drepturile care decurg din această calitate, atât în ce priveşte colaborarea pe plan interparlamentar, ca şi cooperarea între guverne, dar poate cu accent pe colaborarea la nivel parlamentar. Eu am avut privilegiul şi plăcerea în anii trecuţi să mă întâlnesc cu colegii mei care reprezentau diversele partide în delegaţia parlamentară a României, să pot colabora foarte bine. Ei sunt extrem de angajaţi, s-au dovedit a fi europeni în toată puterea cuvântului şi, în mare, pot să spun că apartenenţa României la Consiliul Europei este o istorie de succes atât pentru Consiliul Europei cât şi pentru România.

Reporter: Mulţi comentatori au apreciat echilibrul declaraţiilor dvs. în ceea ce am putea numi turneul electoral, ocazie cu care v-aţi aflat şi laBucureşti, în luna mai. Vorbeaţi atunci despre intenţia dvs. de a creşte rolul şi implicarea Consiliului Europei în realizarea unui plan de stabilitate, precum şi de necesitatea unui plan Marshall pentru această regiune. Cum v-aţi propus să materializaţi aceste intenţii?

Walter Schwimmer: Cred că este obligaţia noastră comună, a tuturor statelor europene, să aducem acum pe un făgaş de pornire aceste proiecte. S-a vorbit foarte mult despre ele. A sosit acum momentul să le transpunem în practică, să dovedim prin fapte intenţia noastră, ca şi în regiunea de sud-est a Europei europenii pot să-şi impună cuceririle lor pe planul democraţiei şi cred că, în cadrul Consiliului Europei, mă voi putea strădui în clipa de faţă să determin ca după vorbe să urmeze faptele. Am vorbit la un moment despre un fel de plan Marshall lărgit, care să permită stabilizarea regiunii, pentru ca şi partea de răsărit a continentului să aibă o bună dezvoltare, oamenii să aibăa perspective de viitor încurajatoare. Gândul nostru este să garantăm, începând cu drepturile omului, până la drepturile economice şi posibilităţile de reconstrucţie, după rezolvarea problemelor din Kosovo, nu numai la nivelul acestei zone, Kosovo, ci să ne orientăm proiectele economice asupra întregii regiuni. Acest lucru se va putea realiza prin colaborare între Consiliul Europei şi UE, dacă toţi ne vom strădui să fim activi, angajaţi în crearea unui viitor promiţător pentru această regiune.

Reporter: Când credeţi că va putea fi pus în aplicare un astfel de plan Marshall?

Walter Schwimmer: Credem că, în lunile următoare, pe mesele de lucru se vor afla proiectele planului de stabilitate. Părerea mea este că nu trebuie să pierdem timpul, pentru că trebuie să găsim mijloacele financiare necesare pentru a putea aplica acest plan. Oamenii din regiune au avut mult timp de suferit datorită condiţiilor în care au trăit şi de aceea cred că trebuie să încercăm să rezolvăm aceasta stare de fapt extrem de dificilă, sa declanşăm o evoluţie pozitivă, iar Europa şi ţările care, cu ani în urmă, au beneficiat de roadele planului Marshall ar trebui să înţeleagă că acum este momentul să ajute si ţările care necesită astăzi un asemenea sprijin, pentru ca evoluţia, într-un viitor apropiat, să poată fi pozitivă.

Reporter: V-aţi manifestat în repetate rânduri interesul pentru stabilitatea şi securitatea zonei balcanice. Credeţi că admiterea Iugoslaviei în Consiliul Europei ar fi un pas necesar în cadrul efortului internaţional de stabilizare a regiunii?

Walter Schwimmer: Poporul iugoslav este membru al familiei europene şi poporul sârb face parte din aceasta familie şi, ca atare, trebuie să existe un loc disponibil în Consiliul Europei şi pentru Iugoslavia, cu condiţia ca anumite premise să fie îndeplinite. Sigur că se va putea la un moment dat negocia în acest sens, dar trebuie întâi declanşată o democratizare a Iugoslaviei, respectarea statului de drept în Iugoslavia şi a drepturilor omului şi mai ales libertatea de opinie, libertatea presei în Iugoslavia trebuie să se împună, pentru ca în clipa de faţă acolo sunt deficite foarte mari. Dar bineînţeles că nu trebuie să lăsăm deoparte Iugoslavia şi mai ales societatea civilă din Iugoslavia, organizaţiile neguvernamentale, cercurile academice, pentru că acestea se angajează pentru democraţie în mod activ. Trebuie, la rândul lor, să fie sprijinite activ, pentru a putea în felul acesta să îndepărtăm treptat piedicile care, în clipa de faţă, stau în fata Iugoslaviei pentru apropierea de Consiliul Europei. Aceasta este viziunea mea şi eu dispun de un mandat pe o perioadă de cinci ani şi sper ca în această perioadă să putem să îndeplinim toate condiţiile pentru ca şi Iugoslavia, la un moment dat, să fie membră a Consiliului Europei.

Reporter: Revenim la România. În urmă cu doi ani s-a decis întreruperea procesului de monitorizare a ţării noastre. Au rămas însă câteva chestiuni pe care Consiliul Europei le-a pus în faţa autorităţilor române, solicitând rezolvarea lor într-un timp scurt; nu erau lucruri noi. Problema minorităţilor era vizată şi ea tangenţial în cadrul acestor recomandări. V-aş ruga ca, din datele pe care le aveţi, să comentaţi situaţia minorităţilor din România.

Walter Schwimmer: Mai ales, cred că România a dovedit într-un mod excepţional şi exemplar cum pot fi solutionate asemenea probleme. Şi ieri seara aceasta problemă a făcut obiectul dialogului meu cu preşedintele României, Constantinescu. El, pe drept, a atras atenţia că, dupăa evenimentele din 1989 şi '90, într-un spirit al colaborării între majoritate şi minorităţile naţionale, s-a pornit la rezolvarea pe baze democratice a problemelor naţionale în România şi este un progres esenţial care s-a produs aici, comparând, de pildă, cu ceea ce s-a întâmplat în spaţiul fost iugoslav sau, recent, la Kosovo. Şi chiar dacă ar mai putea să apară dificultăţi şi unele probleme care necesită încă o rezolvare în raportul majoritate-minoritate, ca, de pildă, în problemele îinvăţământului, esenţial este că există deja un spirit comun în care se lucrează aici şi, ca atare, cred că şi în Consiliul Europei am putut să ne formăm o imagine, în esenţă, foarte pozitivă şi cred că vom putea, într-un raport pentru Adunarea Parlamentară, să semnalăm acest lucru. Nu exista în clipa de faţă probleme deschise în problema minorităţilor în ce priveşte România.

Reporter: O altă chestiune cuprinsă în corpul de recomandări se referea la procesul de retrocedare a proprietăţii. Guvernul de la Bucureşti a demonstrat că nu-i lipseşte voinţa politică în această chestiune. Ba chiar, din contră, a apreciat opoziţia. Iar în această perioadă au loc, dupa cum stiţi, serioase consultări, la care participa toate forţele politice. Există, se pare, un consens în ceea ce priveşte necesitatea retrocedării proprietăţilor; însă se menţtin neînţelegerile privind chestiunea compensaţiilor. Ca reputat jurist ce sunteţi – sunteţi membru al Comisiei Juridice a Adunării Parlamentare -, cum credeţi că trebuie stabilit nivelul acestor compensaţii, ţinând seama, desigur, şi de situaţia precară, dificilă a economiei României şi cunoscând experienţa în acest domeniu a altor ţări foste comuniste?

Walter Schwimmer: Şi aici cred că poziţia de principiu este esenţială, disponibilitatea de a restitui proprietăţile care la un moment dat au fost pe nedrept rapide proprietarilor. Şi aceastăa atitudine de principiu există în România. Ea a trezit interes până la funcţiile cele mai înalte în stat. Ieri, la întâlnirea cu preşedintele Constantinescu, am mai putut afla ca şi preşedintele s-a angajat în consultările care au loc în clipa de faţă,pentru ca în parlament, în ce priveşte legile proprietăţii, să se ajungă la soluţiile dorite. În aceasta ţară au existat convulsii timp de 50 de ani, care trebuie în clipa de faţa să se aşeze şi sper ca aceste convulsii să nu se mai facă simţite acum, la nivelul forţelor politice din România. Eu sper ca forţele politice să ajungă la o soluţie de compromis şi, în ce priveşte compensaţiile, să se ţină seama şi de posibilităţile economice ale ţării, pentru că acest lucru a fost un considerent special şi în celelalte ţări aflate în tranziţie şi acest lucru l-a cununoscut şi Republica Federală Germania, landurile răsăritene, după unificare. Deci, sunt criterii care trebuie avute în vedere.

Realizator: Credeţi, în acest sens, ca modelul german ar fi unul bun de urmat în acest domeniu?

Walter Schwimmer: Cred că nu 100% şi nu unu la unu, deci întocmai, pentru ca în Germania, în contractul pe baza căruia s-a produs unificarea, au existat deja unele condiţii formulate în ce priveşte retrocedarea proprietăţilor. Chiar şi acolo au existat critici extrem de dure şi la nivelul parlamentarilor europeni, dacă facem abstracţie de problemele specifice, pentru ca Germania, într-un fel, a fost un caz particular. Sigur că, în linii mari, poate, ceea ce a propus modelul german ar putea sa fie un exemplu sau o soluţie şi pentru România.

Reporter: Aşa cum spuneam, acum pare a fi un moment propice pentru soluţionarea acestei probleme delicate care este proprietatea în România. În mai multe rânduri, în diverse etape, Consiliul Europei s-a implicat in acest proces, impartasind din experienţa sa, aceea a unor jurişti reputaţi, cum ar fi cei din Comisia şi din Direcţia juridică. Nu credeţi că ar fi util, şi de această dată, un studiu comparativ, care să poată fi pus la îndemâna autorităţilor române, a parlamentului şi care să fie elaborat de prestigioasa Comisie de la Veneţia?

Walter Schwimmer: După cum aţi spus şi dvs, Consiliul Europei, cu experţii săi în probleme juridice, deja a furnizat un ajutor, o consultanţă. Părerea mea personală este ca, în ultima instanţă, soluţia în România trebuie găsită aici, pe baza unui larg consens între forţele politice, pentru ca acestă problemă nu trebuie să fie un balast pentru climatul intern din ţara. După rezolvarea problemelor grave ale trecutului, românii trebuie să se poată îndrepta spre rezolvarea problemelor viitorului. Cred că nu trebuie să existe, din acest punct de vedere, rezolvări venite din afara. Sigur că România poate să se adreseze comisiei noastre de la Veneţia care, cu siguranţă, va fi dispusă să ofere consultanţă, cum a făcut-o şi cu alte ocazii.

 

România, ţara cu cele mai mari probleme

 

Într-un interviu consemnat de cotidianul “Curentul”, Peter Ludlow, directorul Centrului pentru studii de politică europeană din Bruxelles afirmă că Pactul de stabilitate pentru Europa de Sud-Est nu va avea prea multe evoluţii, datorită unei lipse de concentrare a forţelor din cadrul acestuia, deşi reprezintă “un instrument posibil şi, poate, chiar util”. În schimb, procesul de extindere europeană este o politică limpede, “ceva extrem de precis şi de puternic” şi “este foarte cert că UE va rămâne în continuare ca o entitate sigură”. El a adăugat că negocierile pentru extindere vor privi un grup de 13 ţări, 12 ţări europene dintre care face parte şi România, plus Turcia.

De asemenea, Ludlow a mai afirmat că “ extinderea NATO nu este ceva deosebit de important” şi că “dacă pentru viitor singura posibilitate de existenţă a NATO va însemna repetarea unui război cum a fost cel din Kosovo, atunci nu cred că va mai exista o funcţiune posibilă pentru NATO”. “Politica europeană este de a evita existenă instituţiilor militare”, căci “instrumentele militare nu sunt instrumentele primare de securitate”. “Politica de securitate prin integrare este de a stabili o bază de securitate fondată pe integrarea economică, pe convergenţa politicilor sociale şi de cooperare politică.”

In continuare, el a subliniat că Europa, în sensul UE, ar trebui pe viitor să cuprindă şi Turcia, “dar, dacă includem Turcia, atunci nu putem exclude alte ţări, cum ar fi ucraina.” “Cred că este imposibil să imaginăm o uniune europeană din care să facă parte Rusia, este inimaginabil deoarece Rusia este o lume diferită, este o ţără cu mult prea mare”. Totuşi, “ruşii trebuie să fie cât mai curând incluşi într-o organizaţie paneuropeană… cu participarea amicală a americanilor, care, sunt convins, vor răme parte integrantă a structurii nostre paneuropene.”

Despre România, Ludlow a afirmat că “este foarte clar că România are foarte multe probleme, ceea ce face ca, între cele 12 ţări candidate, ţara dvs.să fie ţara cu cele mai mari dificultăţi din tot grupul”. “Primejdia este ca guverne slabe să ducă pe mai departe politici mixte.”

 

 Dezastru politic pentru Gerhard Schroeder

Alegerile pentru parlamentele locale din landul occidental Saar şi cel răsăritean Brandenburg au provocat un adevărat cutremur politic pentru guvernul social-democrat/ecologist de la berlin. La numai 9 luni după alegerile generale din Germania, în urma cărora a ajuns la cârmă la guvernul de stănga al canceklarului Gerhard Schroeder, sondajele de opinie exprimă o stare de fapt confirmată de alegerile parlamentare locale de ieri. Electoratul este nemulţumit. Această nemulţumire a fost exprimată deja în alegerile din landul Hessen, unde social-democraţii au suferit deja în februarie o înfrângere. După 14 ani de guvernare social-democraţii au fost înlăturaţi acum şi în Saar iar, în Brandenburg au pierdut majoritatea absolută. Prăbuşirea social-democraţilor a continuat apoi în iunie, la scrutinul pentru Parlamentul European. Dacă această tendinţă va continua şi la alegerile ce se vor desfăşura în curănd Turingia, Berlin şi Saxonia, partidul lui Schroeder riscă să piardă majoritatea în Camera superioară a Parlamentului (Bundesrat). Cu alte cuvinte, guvernul va pierde efectiv puterea, rămânând doar formal la cârma Germaniei, fiindcă activitatea legislativului va fi blocată.

Conform rezultatelor oficiale provizorii, în Saar, land condus din 1985 de social-democraţi, aceştia au cedat locul creştin-democraţilor, aflaţi în opoziţie la scarăfederală.

Cu 45,5% din sufragii (cu 6,9% mai multe decăt au obţinut în 1994) Uniunea Creştin-Democrată ar urma să deţină majoritatea absolută a mandatelor. În schimb social-democraţii au pierdut circa 5procente şi se situează pe locul al doilea cu 44,4% din voturi.

Un rezultat negativ au obţinut în Saar şi Verzii (ecologiştii0, aliaţii social-democraţilor în guvernul federal de coaliţie, care în acest land nu au depăşit pregul de 5% şi deci nu vor mai fi reprezentaţi în parlamentul local.

În Brandenburg, de la 54,1% din sufragii cu cinci ani în urmă, Partidul Social-Democrat a coborât acum la doar 39,3% conform estimărilor posturilor de televiziune. Chiar şi aşa PSD rămâne aici cu 37 mandate, principale forţă politcă, dar acum pentru a guverna landul va trebui şa intre în alianţă fie cu UCD (24 de mandate la 25,7% din sufragii obţinute, cu 7% mai multwe ca în precedentele alegeri) fie cu foştii comunisti grupaţi în Partidul Socialismului Democratic (care au urcat de la 4,8 la 23,5% din voturi, ceea ce le adsigură 22 de mandate)

Tot în Brandenburg este de notat intrarea în parlamentului de land a partidului de extremă dreapta uniunea poporului German, căruia cele 5,9% din sufragii obţinute îi dau dreptul la 5 mandate.

Alegerile regionale din landul Turingia (estul Germaniei) şi cele municipale din landul Renania nord-Westfalia, desfăşurată duminică, au marcat un eşec major pentru partidul Social-Democrat (PSD) al cancelarului Gerhard Schroeder, dar au fost un adevărat triumf pentru uniunea Creştin-Democrată (UCD).

Patrivit estimarilor unor canale ale televiziunii publice, UCD a obţinut în landul Turingia cel mai bun rezultat al său de după reunificarea Germaniei, între 50,5%-50,9 din voturi, o creştere cu aproximativ zece procente.

Datorită acestei majorităţi absolute ca voturi şi numar de locuri, UCD va guverna singura în Turingia, în timp ce, până acum, împărţea puterea cu PSD, într-un guvern de largă coaliţie.

Reduşi la forţă de opoziţie, social democraţii au suferit pentru prima dată, într-un land din fosta RDG, umilinţa de a regresa pe poziţia a treia, după UCD şi Partidul Socialismului Democrat. 

În urma scrutinului din Saar, guvernat în perioada 1985-1998 de neomarxistul Lafontaine, iar din octombrie 1998 de premierul Klimmt, social democraţii vor părăsi băncile guvernării, câştigători fiind creştin democraţii conduşi de Peter Muller, viitorul premier al Landului Saar. Mişcarea Ecologistă şi Liberalii au eşuat în aceste alegeri regionale. Cartelul politic postcomunist “Partidul Socialismului Democrat” nu a candidat în acest land.

În viitorul parlament regional, creştin-democraţii vor deţine o majoritate de 26 de deputaţi, iar opoziţia social-democrată va dispune de 25 de mandate. Viitorul guvern al Landului Saar va fi ales la finele lunii octombrie. Într-o primă declaraţie, viitorul premier al Landului Saar, Muller, a declarat: “La numai 12 luni de la înfrângerea în alegerile parlamentare, electoratul german a penalizat într-un mod extrem de dur haosul politic administrat de cancelarul Schroeder. Liderul Uniunii Creştin-Democrate, Schrauble, a spus la rândul său: “Pentru Uniune Creştin-Democrată, câştigul acestui scrutin regional pecetluieşte soarta experimentului politic social-ecologist. Nu este exclus ca zilele guvernatorului haosului social-ecologist, Schroeder, să fie numărate. În acest caz, Schroeder va fi înlocuit cu actualul ministru al apărării, Scharping”.

În Brandemburg, land guvernat cu o majoritate absolută de social-democraţi, aceştia au înregistrat un alt dezastru electoral.

În urma rezultatelor, premierul în exerciţiu al landului, social-democratul Manfred Stolpe, va guverna într-un cabinet de coaliţie. Potenţialii parteneri ai premierului Stolpe au declarat că, din acest moment, “Partidul Socialismului Democratic a devenit cea de-a treia forţă politică din Germania. Social-democraţii pot deveni partenerii noştri atât din Landul Brandemburg, dar şi în landurile Thuringen şi Berlin.” 

Apreciind că social-democraţii germani şi aliaţii lor ecologişti (Verzii) au suferit în cele două landuri o înfrăngere electorală “devastatoare”, preşedintele UCD, Wofgang Schaueuble, a subliniat necesitatea unor negocieri cu opoziţia, în principal în problema reformei fiscale, care – a estimat el – nu are nici o şansă safie adoptată în forma sa actuală.

Dl. Schwaeuble a menţionat, însă, în acest context, că partidul său nu va duce o politica de blocare în Bundesrat (camera superioarăa parlamentului german, a landurilor).

Primul ministru ales al landului Saar, Peter Mueller (UCD) a decalrat cănoul guvern al landului său va respinge în Bundesrat programul de reforme economice al guvernului federal, pe care l-a apreciat ca “inacceptabil”

Cancelarul german Gerhard Schroeder a asigurat la Berlin că nu-şi va schimba politica de austeritate bugetară după alegerile regionale şi municipale soldate cu rezultate dezastroase pentru partidul său (PSD) desfăşurate duminică.

“Vom actiona pentru “a reduce muntele de datorii” a declarat Gerhard Schroeder înaintea unei reuniuni a conducerii Partidului Social-Democrat, destinată analizării rezultatelor alegerilor regionale din landul Turingia (estul germaniei) şi ale celor municipale din landul Renania de Nord-Westfalia.

Consecinţele rezultatelor alegerilor pentru parlamentele locale din Germania :

· Dificultăţi pentru realizarea reformei propuse de guvernul Schroeder. 

Cea mai clară consecinţă a pierderii controlului PSD în Saarland şi Brandenburg este că dl. Schroeder după numai un an la putere trebnuie să poarte negocieri anevoioase cu oponenţii săi conservatori din Parlament, partidul nemaibeneficiind de o majoritate în Camera Superioară. “Presiunile asupra lui Schroeder de a negocia cu creştin-democraţii (UCD) cresc permanent”relevă analistul politic Joachim Raschke.

Astfel că proiectele legislative mai ales reforma în domeniul taxelor şi reducerea ajutoarelor sociale – despre care dl. Schroeder afirmă că sunt vitale pentru a pune capăt mai multor ani de performanţe economice slabe – vor lua mai mult timp. 

“Situaţia devine tot mai complexă, în cazul în care PSD va suferi înfrângeri şi la viitoarele alegeri locale”, afirmă Bernhard Wessles, de la Universitatea liberală din Berlin. Liderii PSD au admis deja, că un pachet legislativ cheie, conţinând propuneri de reduceri bugetare, de 16 miliarde de euro, va sfârşi în sertarele Comitetului de arbitraj al disputelor dintre camera inferioară şi cea superioară Bundesrat.

· Dificultăţi petnru politica lui Gerhard Schroeder de aforţa reorientarea PSD spre dreapta.

O altă mare sfidare căreia cancelarul german trebuie să-i facă faţă este aceea de a păstra controlul asupra propriului său partid. El va trebuie să supravieţuiască atacurilor aripii de stânga din cadrul PSD. Fostul premier Reinhardt Klimmt l-a acuzat pe cancelar că îşi trădează propria clasă muncitoare şi că a distanţat PSD de valorile sale tradiţionale, de dreptate socială. Analiştii cred, însă, că este puţin probabil ca dl. Schroeder să fie respins de propriul său partid, întrucât stânga nu dispune de un contracandidat credibil, după retragerea lui Lafontaine în martie. 

· Ascensiunea dreptei în două landuri în fosta RDG.

În urma scrutinului din Brandenburg un eveniment important îl constituie intrarea în parlamentele regionale a Partidului de Extremă Dreaptă (PED) care a obţinut 5,3% din sufragii. Victoria PED, la 10 ani după căderea Zidului Berlinului reflectă o dezamăgire profundă în fosta RDG, mai ales în rândul tinerilor, aceasta se explică prin rata ridicată a şomajului – o persoană din 5 fiind şomeră - şi prin lipsa de educaţie în spirit democratic.

· Succesul foştilor comunişti din PDS în fosta RDG .

Fostii comunişti din PDS profită de neajunsurile generate de reunificarea ţării. PDS ocupă astfel terenul liber lăsat de PSD. Ei condamnă nedreptăţile sociale rezultat al politicii actualului guvern german. 

Lecţia scrutinului recent constă în faptul că, în fosta RDG, principalele partide – UCD şi PSD – nu reuşesc să menţină contactul cu o populaţie care se consideră dezavantajată.

